CELEX: 62016TN0365
Language: hu
Date: 2016-07-08 00:00:00
Title: T-365/16. sz. ügy: 2016. július 8-án benyújtott kereset – Portigon kontra SRB

19.9.2016   
            
            
               HU
            
            
               Az Európai Unió Hivatalos Lapja
            
            
               C 343/38
            
         2016. július 8-án benyújtott kereset – Portigon kontra SRB
   (T-365/16. sz. ügy)
   (2016/C 343/52)
   Az eljárás nyelve: német
   
      Felek
   
   
      Felperes: Portigon AG (Düsseldorf, Németország) (képviselők: D. Bliesener és V. Jungkind ügyvédek)
   
      alperes: Einheitlicher Abwicklungsausschuss (SRB)
   
      Kérelmek
   
   A felperes azt kéri, hogy a Törvényszék:
   
               —
            
            
               nyilvánítsa semmisnek az alperes döntéseit, amelyeken azon határozatok alapulnak, amelyekkel a pénzügyi piacokat stabilizáló német szövetségi hivatal 2016. április 2-án (2208101-2016-JB hivatkozási szám), valamint 2016. június 10-én (2208102-2016-JB2 hivatkozási szám) 2016 vonatkozásában megemelte a felperesnek az Egységes Szanálási Alapba történő éves hozzájárulását;
            
         
               —
            
            
               kötelezze az alperest az első pontban hivatkozott határozatok előterjesztésére;
            
         
               —
            
            
               az alperest kötelezze az eljárási költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes hét jogalapra hivatkozik.
   
               1.
            
            
               Az első, a 2014/59/EU irányelv (1) 103. cikkének (7) bekezdésével összefüggésben értelmezett 2015/81/EU végrehajtási rendelet (2) 8. cikke (1) bekezdése a) pontjával összefüggésben értelmezett 806/2014/EU rendelet (3) 70. cikke (2) bekezdése első, második és harmadik albekezdésének megsértésére alapított jogalap
               
                           —
                        
                        
                           Az alperes jogellenesen kötelezte a felperest az Alapba történő hozzájárulásra, mivel az intézmény nincs kitéve kockázatnak, az intézménynek a 806/2014/EU rendelet szabályai szerinti szanálása kizárt, és az intézmény nem bír jelentőséggel a pénzügyi rendszer stabilitása szempontjából.
                        
                     
                           —
                        
                        
                           A felperes már nem aktív piaci szereplő. 2012 kezdete óta nem folytat tevékenységet és egy támogatásról szóló bizottsági határozat okán szanálás alatt áll. A fennmaradó kötelezettségeinek nagy részét letétkezelőként egy másik jogalany számára tartja fenn, amely átvállalta az ezen ügyletből származó hasznokat és kockázatokat.
                        
                     
                           —
                        
                        
                           A 2015/63/EU felhatalmazáson alapuló rendelet (4), amely nem ír elő kivételeket az olyan intézmények vonatkozásában, mint amilyen a felperes, sérti a 2014/59/EU irányelv 103. cikkének (7) bekezdését.
                        
                     
         
               2.
            
            
               A második jogalap: az Európai Unió Alapjogi Chartája (a továbbiakban: Charta) 16. cikkének és 20. cikkének megsértése
               A felperesnek a hasonló hozzájárulási kötelezettséggel rendelkező hitelintézetekhez viszonyított különleges helyzete miatt a határozatok sértik az az egyenlőség elvét. Ezen kívül aránytalanul beavatkoznak a felperes vállalkozási szabadságába.
            
         
               3.
            
            
               A harmadik, másodlagosan felhozott jogalap: a 2014/59/EU irányelv 103. cikk (7) bekezdésével összefüggésben értelmezett 2015/81/EU végrehajtási rendelet 8. cikke (1) bekezdésének a) pontjával összefüggésben értelmezett 806/2014/EU rendelet 70. cikke (2) bekezdése első, második és harmadik albekezdésének megsértése
               A hozzájárulás mértékének kiszámításakor az alperes jogellenesen mellőzte a felperes kockázat nélküli mérlegen belüli fiduciárius ügyletének a hozzájárulás emelésekor jelentőséggel bíró kötelezettségek közül történő kivételét.
            
         
               4.
            
            
               Negyedik, másodlagosan felhozott jogalap: a 2015/63/EU felhatalmazáson alapuló rendelet 5. cikke (3) és (4) bekezdésével összefüggésben értelmezett 806/2014/EU rendelet 70. cikke (6) bekezdésének megsértése
               A hozzájárulás mértékének kiszámításakor az alperes a felperes származtatott szerződései vonatkozásában jogellenesen nem a kockázathoz igazodó nettó alapú szemléletet, hanem bruttó alapú szemléletet alkalmazott.
            
         
               5.
            
            
               Ötödik, másodlagosan felhozott jogalap: a 2015/63/EU felhatalmazáson alapuló rendelet 6. cikke (8) bekezdése a) pontjával összefüggésben értelmezett 806/2014/EU rendelet 70. cikke (6) bekezdésének megsértése
               A hozzájárulás mértékének kiszámításakor az alperes jogellenesen tekintette a felperest reorganizáció alatt álló intézménynek. A 2015/63/EU felhatalmazáson alapuló rendelet 6. cikke (5) bekezdésének c) pontja szerinti kockázati mutató minimumértékét kellett volna felvenni
            
         
               6.
            
            
               Hatodik jogalap: a Charta 41. cikke (1) és (2) bekezdése a) pontjának megsértése, mivel az alperesnek a határozatai meghozatal előtt meg kellett volna hallgatni a felperest
            
         
               7.
            
            
               Hetedik jogalap: a Charta 41. cikke (1) és (2) bekezdése c) pontjának megsértése, mivel az alperes nem indokolta kellő mértékben a határozatait
            
         
      (1)  A hitelintézetek és befektetési vállalkozások helyreállítását és szanálását célzó keretrendszer létrehozásáról és a 82/891/EGK tanácsi irányelv, a 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/EU, 2012/30/EU és 2013/36/EU irányelv, valamint az 1093/2010/EU és a 648/2012/EU európai parlamenti és tanácsi rendelet módosításáról szóló, 2014. május 15-i európai 2014/59/EU parlamenti és tanácsi irányelv (EGT-vonatkozású szöveg) (HL 2014. L 173., 190. o.).
   
      (2)  A 806/2014/EU európai parlamenti és tanácsi rendelet egységes alkalmazási feltételeinek az Egységes Szanálási Alaphoz való előzetes hozzájárulás tekintetében történő meghatározásáról szóló, 2014. december 19-i 2015/81/EU tanácsi végrehajtási rendelet (HL 2015. L 15., 1. o.).
   
      (3)  A hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról szóló, 2014. július 15-i 806/2014/EU európai parlamenti és tanácsi rendelet (HL 2014. L 225., 1. o.).
   
      (4)  A 2014/59/EU európai parlamenti és tanácsi irányelvnek a szanálásfinanszírozási rendszerhez való előzetes hozzájárulás tekintetében történő kiegészítéséről szóló, 2014. október 21-i 2015/6/EU felhatalmazáson alapuló bizottsági rendelet (HL 2015. L 11., 44. o.).